Ходзяць чуткіЗ неафіцыйных крыніц нам стала вядома, што галоўны рэжысёр Нацыянальнага акадэмічнага драматычнага тэатра імя Янкі Купалы Мікалай Пінігін збіраецца “пачысціць” рэпертуар. Будуць зняты некаторыя спектаклі, у тым ліку калядная меладрама “Вольга”, галоўную ролю ў якой выконвае народная артыстка Беларусі Марыя Захарэвіч. Тыя, хто не паспеў паглядзець гэтую цудоўную пастаноўку рэжысёра Алега Жугжды па п’есе фінскага драматурга Лауры Руахонэн, магчыма, зможа паглядзець у новым тэатральным сезоне. Пакуль жа ў рэпертуары на ліпень спектакль не запланаваны.